Jean-Marc Furlan

Jean-Marc Furlan (s. 20. marraskuuta 1957) on ranskalainen jalkapallovalmentaja ja entinen jalkapalloilija.

Ura pelaajana

Furlan pelasi kahdenkymmenen vuoden aikana yhdeksässä ranskalaisseurassa. Menestys jäi vaatimattomaksi, palkintokaappia koristaa ainoastaan nuorten Coupe Gambardellan voittopokaali vuodelta 1976.

Ura valmentajana

Furlan aloitti uransa FC Libourne-Saint-Seurinin nuorisojoukkueen valmentajana 1993. Hän toimi päävalmentajana 1997–1998 ja seuran fuusioiduttua Saint-Seurin-sur-l'Islen kanssa 1998 Furlan jatkoi samassa tehtävässä. Vuodesta 2004 lähtien Furlan on valmentanut ESTAC Troyes'ta. Kauden 2006–07 päätteeksi Furlan jätti Troyes'n sen pudottua Ligue 2:een.

Kesäkuussa 2007 Furlan teki sopimuksen Ligue 1:een nousseen RC Strasbourgin kanssa. Hyvin alkanut kausi 2007–08 päättyi kuitenkin kevätkauden hyytymisen seurauksena toiseksi viimeiseen sijaan ja Strasbourg putosi kauden jälkeen takaisin Ligue 2:een. Hän sai kuitenkin jatkaa tehtävissään tavoitteena Strasbourgin pikainen palauttaminen pääsarjatasolle. Furlan kuitenkin epäonnistui tässä Strasbourgin jäätyä neljänneksi Ligue 2:ssa kaudella 2008/09. Kauden jälkeen Furlan sai potkut tehtävistään. Strasbourg limoge Jean-Marc Furlan 

Joulukuun alussa 2009 Furlan siirtyi Ligue 2:ssa pelaavan FC Nantes'n päävalmentajaksi. Rohr jette l'éponge, Furlan lui succède  Furlan ei onnistunut kääntämään Nantes'n kehnoa tulosputkea, vaan seura vajosi entistä kauemmas kärjestä. Hän saikin lopulta potkut helmikuussa 2010. Nantes sack coach Furlan 

Kesäkuussa 2010 Furlan palasi valmennustehtäviin Ligue 2:ssa pelaavan ESTAC Troyes'n päävalmentajaksi. Furlan nommé entraîneur Furlan'n debyyttikausi Troyes'ssa oli surkea ja seura jäi Ligue 2:ssa vasta sijalle 16. Kaudella 2011/12 peli kulki aikaisempaa paremmin ja Furlan piiskasi Troyes'n sarjassa kolmanneksi, mikä varmisti nousun pääsarjaan viiden kauden tauon jälkeen. BASTIA, REIMS AND TROYES WIN PROMOTION  Troyes ei menestynyt pääsarjassa riittävän hyvin ja putosi kauden jälkeen takaisin Ligue 2:een. Furlan jatkoi putoamisesta huolimatta seuran päävalmentajana. Troyes est relégué

Kausi 2013/14 oli liigasta pudonneelle Troyes'lle vaikea. Pikainen paluu liigaan jäi Furlanin suojateilta haaveeksi ja joukkue taisteli itsensä vasta sijalle 10. Luottamus valmentajaan säilyi ja se palkittiin keväällä 2015. Troyes varmisti nousunsa takaisin pääsarjatasolle neljä kierrosta ennen kauden loppua. TROYES BACK IN THE BIG TIME Kausi 2015/16 sujui Troyes'lta mollivoittoisesti. Seura ei onnistunut voittamaan ainoatakaan kauden 16 ensimmäisestä ottelusta ja juuttui tukevasti liigan viimeiseksi. Lopulta seuran päävalmentajana viisi ja puoli vuotta kaikkiaan 344 ottelussa toiminut Furlan sai potkut joulukuun alussa 2015. FURLAN'S TROYES TENURE ENDS

Toukokuun lopussa 2016 Furlan allekirjoitti kolmevuotisen sopimuksen Ligue 2:ssa pelanneen Stade Brestois'n kanssa.Jean-Marc Furlan entraîneur de Brest (off.) Furlanin johdolla Brest taisteli kaudella 2016/17 paluusta pääsarjaan, mutta loppukauden heikommat tulokset pudottivat joukkueen kärkisijalta viidenneksi ja nousu jäi pisteen päähän. Kaudella 2017/18 sijoitus oli jälleen 5:s, mutta uuden nousujärjestelmän myötä Brest eteni nousukarsintoihin. Nousu jäi kuitenkin haaveeksi, kun Le Havre oli nousukarsinnassa vahvempi. Kaudella 2018/19 Furlan onnistui vihdoin luotsaamaan Brestois'n takaisin liigaan, kun joukkue sijoittui Ligue 2:ssa hopealle. Kauden jälkeen Furlanin sopimus seuran kanssa päättyi ja hän ilmoitti jättävänsä seuran.Jean-Marc Furlan va quitter Brest : « Ils ont choisi un autre entraîneur » Lähtöilmoituksensa jälkeen Furlan allekirjoitti sopimuksen AJ Auxerren kanssa.Jean-Marc Furlan entraînera Auxerre la saison prochaine (officiel)

Furlanin johdolla Auxerre sijoittui kaudella 2021/22 Ligue 2:ssa kolmanneksi ja nousi takaisin pääsarjaan nousukarsintojen kautta.Saint-Etienne shocked as Auxerre make top-flight return Kausi 2022/23 alkoi kuitenkin tuloksellisesti heikosti ja liigassa sijalle 16 vajonnut Auxerre erotti Furlanin lokakuussa 2022.Jean-Marc Furlan, l'entraîneur de l'AJ Auxerre, a été limogé

Kesäkuussa 2023 Furlan teki kaksivuotisen sopimuksen SM Caenin kanssa.Official | Jean-Marc Furlan appointed Caen manager Pesti päättyi kuitenkin potkuihin heikkojen tulosten vuoksi jo marraskuussa 2023.Jean-Marc Furlan et Malherbe, c'est fini

Saavutukset

 Ligue 2: 2015
 UNFP:n vuoden valmentaja Ligue 2:ssa: 2005

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1957 syntyneet
Luokka:Elävät henkilöt